CELEX: 32015D1310
Language: da
Date: 2015-07-28 00:00:00
Title: Kommissionens gennemførelsesafgørelse (EU) 2015/1310 af 28. juli 2015 om ændring af bilag I til beslutning 2009/177/EF for så vidt angår status som sygdomsfri for hele Kroatien med hensyn til koi-herpesvirussygdom (KHV) (EØS-relevant tekst)

30.7.2015   
            
            
               DA
            
            
               Den Europæiske Unions Tidende
            
            
               L 200/17
            
         KOMMISSIONENS GENNEMFØRELSESAFGØRELSE (EU) 2015/1310
   af 28. juli 2015
   om ændring af bilag I til beslutning 2009/177/EF for så vidt angår status som sygdomsfri for hele Kroatien med hensyn til koi-herpesvirussygdom (KHV)
   (EØS-relevant tekst)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets direktiv 2006/88/EF af 24. oktober 2006 om dyresundhedsbestemmelser for akvakulturdyr og produkter deraf og om forebyggelse og bekæmpelse af visse sygdomme hos vanddyr (1), særlig artikel 49, stk. 1 og 3, og
   ud fra følgende betragtninger:
   
               (1)
            
            
               Ved Kommissionens beslutning 2009/177/EF (2) er der fastlagt en liste over medlemsstater, zoner og segmenter, der er omfattet af godkendte overvågningsprogrammer med hensyn til en eller flere af de ikke-eksotiske sygdomme, der er opført i del II i bilag IV til direktiv 2006/88/EF. Beslutning 2009/177/EF indeholder ligeledes en liste over medlemsstater, zoner og segmenter, der er erklæret sygdomsfrie med hensyn til en eller flere af de pågældende sygdomme.
            
         
               (2)
            
            
               Del C i bilag I til beslutning 2009/177/EF indeholder listen over medlemsstater, zoner og segmenter, der er erklæret sygdomsfrie med hensyn til en eller flere af disse ikke-eksotiske sygdomme.
            
         
               (3)
            
            
               Kroatien har forelagt Kommissionen en erklæring om anerkendelse af, at hele landet er frit for koi-herpesvirussygdom (KHV). De forelagte oplysninger viser, at Kroatien i overensstemmelse med artikel 49, stk. 1, i direktiv 2006/88/EF opfylder betingelserne, der er fastsat i del I i bilag V til samme direktiv, for en sådan erklæring.
            
         
               (4)
            
            
               Yderligere oplysninger, der er blevet forelagt Kommissionen, viser desuden, at Kroatien har etableret passende stødpudezoner, der omfatter dele af floderne Donaus og Savas afvandingsområder, for at forhindre passiv indslæbning fra tilstødende medlemsstater eller tilstødende tredjelande, der ikke betragtes som KHV-frie. På grund af den epidemiologiske situation med hensyn til nabolandenes KHV bør afvandingsområderne betragtes som højrisikoområder og gøres til genstand for målrettet overvågning i tråd med de krav, der er vedtaget i overensstemmelse med artikel 49, stk. 3, i direktiv 2006/88/EF.
            
         
               (5)
            
            
               Kroatiens fremlagte oplysninger viser, at den forelagte erklæring opfylder alle kravene til en erklæring om en sygdomsfri medlemsstat, jf. direktiv 2006/88/EF og beslutning 2009/177/EF. Som følge heraf bør hele Kroatien erklæres frit for koi-herpesvirussygdom (KHV).
            
         
               (6)
            
            
               Del C i bilag I til beslutning 2009/177/EF bør derfor ændres i overensstemmelse hermed.
            
         
               (7)
            
            
               Foranstaltningerne i denne afgørelse er i overensstemmelse med udtalelsen fra Den Stående Komité for Planter, Dyr, Fødevarer og Foder —
            
         VEDTAGET DENNE AFGØRELSE:
   Artikel 1
   Del C i bilag I til beslutning 2009/177/EF ændres som angivet i bilaget til denne afgørelse.
   Artikel 2
   Denne afgørelse er rettet til medlemsstaterne.
   
      Udfærdiget i Bruxelles, den 28. juli 2015.
      
         
            På Kommissionens vegne
         
         Vytenis ANDRIUKAITIS
         
            Medlem af Kommissionen
         
      
   
   
      (1)  EUT L 328 af 24.11.2006, s. 14.
   
      (2)  Kommissionens beslutning 2009/177/EF af 31. oktober 2008 om gennemførelse af Rådets direktiv 2006/88/EF for så vidt angår overvågnings- og udryddelsesprogrammer og status som sygdomsfri for medlemsstater, zoner og segmenter (EUT L 63 af 7.3.2009, s. 15).
   
      BILAG
      I del C i bilag I til beslutning 2009/177/EF affattes linjen vedrørende koi-herpesvirussygdom (KHV) således:
      
         
                     »Koi-herpesvirussygdom (KHV)
                  
                  
                     Kroatien
                  
                  
                     HR
                  
                  
                     Hele landet
                  
               
                     Irland
                  
                  
                     IE
                  
                  
                     Hele landet
                  
               
                     Det Forenede Kongerige
                  
                  
                     UK
                  
                  
                     Nordirlands område«